CELEX: 62017TN0119
Language: sl
Date: 2017-02-20 00:00:00
Title: Zadeva T-119/17: Tožba, vložena 20. februarja 2017 – Alba Aguilera in drugi/ESZD

24.4.2017   
            
            
               SL
            
            
               Uradni list Evropske unije
            
            
               C 129/26
            
         Tožba, vložena 20. februarja 2017 – Alba Aguilera in drugi/ESZD
   (Zadeva T-119/17)
   (2017/C 129/39)
   Jezik postopka: francoščina
   
      Stranke
   
   
      Tožeče stranke: Ruben Alba Aguilera (Addis-Abeba, Etiopija) in 28 drugih tožečih strank (zastopnika: S. Orlandi in T. Martin, odvetnika)
   
      Tožena stranka: Evropska služba za zunanje delovanje
   
      Predlogi
   
   Tožeče stranke Splošnemu sodišču predlagajo, naj:
   
               —
            
            
               izpodbijano odločbo razglasi za nično v delu, v katerem je od 1. januarja 2016 znesek dodatka za življenjske razmere zaposlenim, napotenim v Etiopijo, znižan s 30 % na 25 %;
            
         
               —
            
            
               ESZD naloži, da tožečim strankam plača pavšalni znesek, ki naj ga ex aequo et bono določi Splošno sodišče, za povračilo nastale nepremoženjske škode;
            
         
               —
            
            
               ESZD naloži plačilo stroškov.
            
         
      Tožbeni razlogi in bistvene trditve
   
   Ta spor se nanaša na zakonitost odločbe ESZD, s katero je bil znižan dodatek za življenjske razmere (DŽR) uslužbencem Evropske unije, ki so napoteni v Etiopijo, s 30 % na 25 %.
   Tožeče stranke v utemeljitev tožbe navajajo tri tožbene razloge.
   
               1.
            
            
               Prvi tožbeni razlog: kršitev obveznosti sprejetja splošnih določb za izvajanje iz Priloge X h Kadrovskim predpisom.
            
         
               2.
            
            
               Drugi tožbeni razlog: kršitev člena 10 Priloge X h Kadrovskim predpisom, ker je z metodo, ki jo je uporabila ESZD pri določitvi DŽR v kraju zaposlitve, upoštevano načelo „regionalne povezanosti“.
            
         
               3.
            
            
               Tretji tožbeni razlog: več očitnih napak pri presoji, zaradi katerih je izpodbijana odločba nezakonita.